SET เช้าลบ 13 จุด ตามตปท. เผชิญแรงขาย “บิ๊กแคป” หวั่นเฟดขึ้นดอกเบี้ยแรง
SET เปิดเช้าลบ 13 จุด ตามตปท. เซ่นแรงขาย “บิ๊กแคป” หวั่นเฟดขึ้นดอกเบี้ยแรง-ลดเสี่ยงช่วงหยุดยาว
SET เปิดเช้าลบ 13 จุด ตามตปท. เซ่นแรงขาย “บิ๊กแคป” หวั่นเฟดขึ้นดอกเบี้ยแรง-ลดเสี่ยงช่วงหยุดยาว
10 ต.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:01 น. อยู่ที่ 1,566.24 ลดลง 13.42 จุด หรือ 0.85% สูงสุดที่ 1,571.11 จุด ต่ำสุดที่ 1,565.86 จุด มูลค่าการซื้อขาย 4.18 พันล้านบาท
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้ ปรับตัวลงตามทิศทางตลาดหุ้นอื่นในภูมิภาคเอเชีย หลังตัวเลขการจ้างงานนอกภาคเกษตรของสหรัฐเมื่อคืนวันศุกร์ออกมาดีกว่าที่ตลาดคาด ส่งผลให้นักลงทุนกังวลว่า ธนาคารกลางสหรัฐ (เฟด) จะเร่งขึ้นอัตราดอกเบี้ยในการประชุมครั้งหน้า ประกอบกับในวันที่ 13 ต.ค. จะมีการรายงานตัวเลขเงินเฟ้อ (CPI) ของสหรัฐ รวมถึงสัปดาห์นี้ ตลาดหุ้นไทยจะเปิดทำการ 3 วัน อาจทำให้นักลงทุนชะลอการลงทุนได้
อย่างไรก็ตาม มองตลาดหุ้นไทยน่าจะปรับตัวลงน้อยกว่าเมื่อเทียบกับตลาดหุ้นทั่วโลก เนื่องจากได้อานิสงส์ราคาน้ำมันที่ปรับตัวขึ้นมา 4% ซึ่งน่าจะส่งผลดีกับหุ้นกลุ่มพลังงานให้ปรับตัวขึ้นช่วยพยุงตลาดเอาไว้ ให้แนวรับ 1,572 จุด หากหลุดให้แนวรับถัดไปที่ 1,555-1,560 จุด และมีแนวต้านที่ 1,585 จุด